Document ID: /roh_data/filtered/Bilingualer_Corpus_interleaved-it-rm.jsonl.gz/1346

This is a text translated from Italian to Rumantsch Grischun.
Tutti i rifiuti urbani dovranno essere inceneriti nei Grigioni

In futuro, per quanto possibile, nei Grigioni tutti i rifiuti urbani combustibili dovranno essere bruciati nell'inceneritore di Trimmis. Sono possibili eccezioni per motivi ecologici ed economici. Questo è quanto prevede il progetto di revisione parziale della legge d'introduzione alla legge federale sulla protezione dell'ambiente (Legge cantonale sulla protezione dell'ambiente), posto in consultazione dal Governo.

L'obiettivo principale della revisione parziale della legge cantonale sulla protezione dell'ambiente consiste nel definire l'intero Cantone quale comprensorio di raccolta dell'impianto di incenerimento dei rifiuti di Trimmis, per i rifiuti urbani combustibili. In questo modo si mira a ridurre al minimo il trasporto di rifiuti e a sfruttare in modo sensato le capacità di incenerimento esistenti nell'impianto di Trimmis. Secondo il piano cantonale di gestione dei rifiuti, con la capacità di incenerimento attuale, l'impianto di Trimmis è in grado di smaltire tutti i rifiuti combustibili dei Grigioni fino al 2020. Il Governo può tuttavia concedere eccezioni e permettere lo smaltimento in impianti situati fuori Cantone, a condizione che lo smaltimento dei rifiuti risulti in tal modo notevolmente più economico, che il trasporto comporti dei vantaggi ecologici e che lo smaltimento sia rispettoso dell'ambiente. La revisione parziale prevede inoltre che, attraverso prescrizioni adeguate, vigano prezzi di incenerimento uniformi per tutti e otto i consorzi per la gestione dei rifiuti grigionesi. Infine, la presa in consegna dei rifiuti provenienti da fuori Cantone deve essere sottoposta a un obbligo di autorizzazione. Contratti per l'incenerimento di rifiuti in impianti situati fuori Cantone stipulati da consorzi per la gestione dei rifiuti prima del 1° gennaio 2007, rimangono validi, ma non potranno venire prorogati oltre la durata convenuta.

La documentazione relativa alla consultazione può essere scaricata dal sito Internet del Dipartimento dell'educazione, cultura e protezione dell'ambiente www.ekud.gr.ch. La consultazione durerà fino al 28 febbraio 2008.

Vengono adeguati gli emolumenti di base per le stime ufficiali

Gli emolumenti di base per le stime ufficiali di fondi ed edifici vengono aumentati dall'1,0 all'1,2 per mille del valore commerciale, rispettivamente dell'importo impiegato. Ciò è quanto ha deciso il Governo, approvando una revisione in tal senso dell'ordinanza sulle stime ufficiali, che entrerà in vigore il 1° gennaio 2008.

Il motivo dell'adeguamento va ricercato nel fatto che la riduzione da 400 a 100 franchi per fondo della tassa minima per le stime ha portato a minori entrate pari a circa 300'000 franchi. Per poter raggiungere un grado di copertura dei costi del 100 percento, la base per le prime stime di fondi e di nuove costruzioni e quella per le stime di revisione e le nuove stime deve perciò venire aumentata.

Il Governo ringrazia tutti coloro che hanno collaborato ai festeggiamenti in onore del Presidente del Consiglio degli Stati

Il 5 dicembre a Igis si sono tenuti i festeggiamenti in onore della nomina del Consigliere agli Stati Christoffel Brändli a Presidente del Consiglio degli Stati per il periodo di carica 2007/2008. Per il Governo grigionese, i festeggiamenti, che hanno avuto una buona cornice di pubblico, si sono svolti in modo del tutto soddisfacente. Il Governo ringrazia di cuore tutte le persone che hanno collaborato ai festeggiamenti. Hanno contribuito alla buona riuscita tra l'altro il Comune di Igis, la Ferrovia Retica, nonché altre organizzazioni, associazioni e collaboratori. Il Governo si rallegra per la cordiale accoglienza e per i degni festeggiamenti in onore del neoeletto Presidente grigionese del Consiglio degli Stati.

Dai comuni e dalle regioni

- Brusio: viene approvato il progetto "Ripristino protezioni contro la caduta di massi FR Brusio". Alle spese sussidiabili pari a 420'000 franchi viene versato un sussidio di al massimo 315'000 franchi.

- Rossa, Cauco, Arvigo: viene approvato il progetto per la correzione della Calancasca in territorio dei Comuni di Rossa, Cauco e Arvigo, nonché Selma e Buseno (interventi successivi maltempo ottobre 2006). Fatta salva la garanzia del sussidio da parte della Confederazione, viene autorizzato un sussidio cantonale di 167'000 franchi.

- Maladers: viene approvato il progetto "Ripristino protezioni contro la caduta di massi Haldenwald" del Comune di Maladers. Alle spese sussidiabili pari a 155'000 franchi viene versato un sussidio di al massimo 119'350 franchi.

- Trimmis, Untervaz, Zizers: fatta salva l'approvazione del contratto con il Cantone da parte di tutti e tre i comuni, vengono approvati gli accordi tra il Cantone dei Grigioni e i Comuni di Trimmis, Untervaz e Zizers concernenti l'assunzione di compiti di polizia comunale da parte della Polizia cantonale dei Grigioni.

- Samnaun: viene approvata la revisione parziale dello Statuto comunale, decisa in occasione della votazione alle urne del Comune di Samnaun del 23 settembre 2007.

Sussidi cantonali a favore di diverse istituzioni

- Curling-Eventhalle Flims: se il finanziamento globale sarà assicurato, alla Park Hotels Waldhaus AG, Flims-Waldhaus, viene concesso un mutuo di aiuto agli investimenti federale senza interessi di 2'100'000 franchi per la costruzione della Curling-Eventhalle Flims. Il Cantone versa un sussidio di al massimo 487'562 franchi.

- Impianto d'innevamento "Stretg": alla Finanz Infra AG, Laax, viene concesso un mutuo di aiuto agli investimenti federale senza interessi di 1'400'000 franchi per la costruzione dell'impianto d'innevamento artificiale "Stretg". Il Cantone versa un sussidio di al massimo 235'675 franchi.

- Istituto svizzero di ricerca sul clima e la medicina di alta montagna: all'Istituto svizzero di ricerca sul clima e la medicina di alta montagna (SFI) di Davos viene concesso un sussidio periodico di 351'559 franchi per il periodo 2008 - 2011. Sono fatte salve le relative garanzie di sussidio da parte della Confederazione e del Comune di Davos.

- Associazione Adebar: viene approvato il mandato di prestazioni del Cantone dei Grigioni all'associazione Adebar per gli anni 2008 - 2010. I sussidi dal 2008 al 2010 per la gestione di servizi di consulenza in materia di coppia e famiglia, per la gestione di un servizio di consulenza in materia di gravidanza e per la gestione di un consultorio per visite prenatali ammontano a 305'000 franchi.

- Theater Chur: il teatro di Coira riceve un sussidio cantonale di 100'000 franchi per la prima parte della stagione 2007/2008 (autunno/inverno 2007).

- SESTO CULTURA: all'associazione SESTO CULTURA, Sesto (Italia), viene concesso un sussidio una tantum di 10'000 franchi per la pubblicazione "Architettura contemporanea alpina - Premio d'architettura 2006".

Almanacco Mesolcina-Calanca: l'edizione dell'Almanacco Mesolcina-Calanca 2008 viene sostenuta con un sussidio di fr. 6'000.--.

Progetti stradali

Il Governo ha stanziato complessivamente 2'029'000 franchi per la costruzione e il risanamento del seguente tratto stradale:

- A13 Strada nazionale: opere da capomastro circonvallazione di Roveredo, galleria San Fedele

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 06.12.2007

Tut ils ruments chasans duain vegnir ars en il Grischun

En l'avegnir duain vegnir dismess tut ils ruments chasans combustibels dal Grischun sche pussaivel en il stabiliment per arder ruments a Trimmis. Excepziuns per cas che pon vegnir motivads cun criteris ecologics ed economics èn pussaivlas. Quai prevesa il sboz da la revisiun parziala da la lescha introductiva tar la lescha federala davart la protecziun da l'ambient (lescha chantunala davart la protecziun da l'ambient) che la regenza grischuna ha dà en consultaziun.

La finamira principala da questa revisiun parziala da la lescha chantunala davart la protecziun da l'ambient è quella da determinar l'entir chantun sco intschess per ruments chasans combustibels che vegnan surpigliads dal stabiliment per arder ruments a Trimmis. Cun quai duai vegnir cuntanschì ch'i dettia en l'avegnir uschè paucs transports da rument sco pussaivel e che las capacitads da combustiun existentas en il stabiliment per arder ruments a Trimmis vegnian tratgas a niz en moda raschunaivla. Cun la capacitad da combustiun actuala en il stabiliment per arder ruments a Trimmis pon vegnir dismess - tenor la planisaziun chantunala dals ruments - tut ils ruments chasans combustibels che resultan en il Grischun fin l'onn 2020. La regenza po però permetter excepziuns ed admetter la dismessa en stabiliments extrachantunals. La premissa è dentant che la dismessa dals ruments daventia uschia bler pli favuraivla e ch'il transport, dentant er che la dismessa hajan avantatgs ecologics. Ultra da quai prevesa la revisiun parziala ch'i valian - sa basond sin prescripziuns adattadas - ils medems pretschs da combustiun per tut las otg corporaziuns per la gestiun da ruments dal Grischun. La finala duai vegnir introducida in'obligaziun da dumandar ina permissiun per surpigliar ruments d'ordaifer il chantun. Ils contracts existents da corporaziuns per la gestiun da ruments che concernan la dismessa en stabiliments extrachantunals e ch'èn vegnids fatgs avant il 1. da schaner 2007 restan intacts. Els na dastgan dentant betg vegnir prolungads sur la durada fixada.

Dals documents da consultaziun pon ins prender invista sin la pagina d'internet dal departament d'educaziun, cultura e protecziun da l'ambient, www.ekud.gr.ch. La consultaziun dura fin ils 28 da favrer 2008.

Las tariffas da las taxas per stimaziuns uffizialas vegnan adattadas

Las tariffas da las taxas per stimaziuns uffizialas da bains immobigliars e d'edifizis vegnan augmentadas da 1.0 sin 1.2 promils da la valur commerziala respectivamain da l'import impundì. Quai ha concludì la regenza grischuna cun approvar ina revisiun parziala correspundenta da l'ordinaziun davart las stimaziuns uffizialas. Quella entra en vigur il 1. da schaner 2008.

Il motiv da questa adattaziun è la taxa minimala per stimaziuns ch'è vegnida reducida l'onn passà da 400 a 100 francs per mintga bain immobigliar ha chaschunà entradas pli pitschnas da circa 300'000 francs. Per pudair cuntanscher in grad da la cuvrida dals custs da 100 pertschient ston las tariffas per l'emprima stimaziun da bains immobigliars, d'edifizis novs e da stimaziuns da revisiun sco er da novas stimaziuns vegnir augmentadas pervia da quai.

La regenza engrazia a tut las participantas ed a tut ils participants da la festa dal president dal cussegl dals chantuns

Ils 5 da december ha gì lieu ad Igis la festa da l'elecziun da Christoffel Brändli sco nov president dal cussegl dals chantuns per la perioda d'uffizi 2007/2008. Ord vista da la regenza grischuna è quest act festiv, ch'è vegnì frequentà bain, stà fitg legraivel. La regenza engrazia fitg a tut las persunas ch'èn sa participadas a la festa. Tranter auter han la vischnanca dad Igis, la viafier retica, ulteriuras organisaziuns ed uniuns sco er autras persunas gidà che la festa è daventada in success. La regenza sa legra dal cordial bainvegni e da la festa degna en onur dal president dal cussegl dals chantuns novelegì che deriva dal Grischun.

Da vischnancas e da regiuns

- Brusio: Il project "reparaziun dal rempar cunter crudada da crappa da la viafier retica a Brusio" vegn approvà. Als custs cun dretg da subvenziun da 420'000 francs vegn garantida ina contribuziun da maximalmain 315'000 francs.

- Rossa, Cauco, Arvigo: Il project per la dustanza da la Calancasca sin il territori da las vischnancas da Rossa, da Cauco e dad Arvigo sco er da Selma e da Buseno (project consecutiv da las auas grondas 2006) vegn approvà. Cun resalva da la garanzia da subvenziun tras la confederaziun vegn approvada ina contribuziun chantunala da totalmain 167'000 francs.

- Maladers: Il project concernent la reparaziun da la protecziun cunter la crudada da crappa "Haldenwald" da la vischnanca da Maladers vegn approvà. Als custs cun dretg da subvenziun da 155'000 francs vegn garantida ina contribuziun da maximalmain 119'350 francs.

- Trimmis, Vaz sut, Zizers: Ils contracts tranter il chantun Grischun e las vischnancas da Trimmis, da Vaz sut e da Zizers per laschar surpigliar la polizia chantunala incumbensas da la polizia communala vegn approvà, quai cun la resalva che tut las trais vischnancas approveschian il contract cun il chantun.

- Samignun: La revisiun parziala da la constituziun communala da la vischnanca da Samignun, concludida cun la votaziun a l'urna dals 23 da settember 2007, vegn approvada.

Contribuziuns chantunalas a differentas instituziuns

- Halla d'events da curling a Flem: A la "Park Hotels Waldhaus SA", Flem-Casa d'Uaul, vegn garantì - cun resalva da la finanziaziun totala - in credit d'agid d'investiziun senza tschains da la confederaziun da 2'100'000 francs per construir la halla d'events da curling a Flem. Il chantun paja ina contribuziun da maximalmain 487'562 francs.

- Indriz d'ennavar "Stretg": A la Finanz Infra SA, Laax, vegn garantì in credit d'agid d'investiziun senza tschains da la confederaziun dad 1'400'000 francs per construir l'indriz d'ennavar mecanic "Stretg". Il chantun paja ina contribuziun da maximalmain 235'675 francs.

- Institut svizzer per la climatologia alpina e per la medischina a Tavau: A l'institut svizzer per la climatologia alpina e per la medischina a Tavau vegn garantida ina contribuziun periodica da 351'559 francs per la perioda dals onns 2008 fin 2011. Resalvadas restan las garanzias da contribuziun correspundentas da la confederaziun e da la vischnanca da Tavau.

- Uniun "Adebar": L'incarica da prestaziun dal chantun Grischun a l'uniun "Adebar" per ils onns 2008 fin 2010 vegn approvada. Las contribuziuns per ils onns 2008 fin 2010 per manar il post da cussegliaziun per dumondas da lètg e da famiglia, il post da cussegliaziun per dumondas da gravidanza sco er il post da cussegliaziun per dumondas da controllas prenatalas importan 305'000 francs.

- Teater da Cuira: Per l'emprima part da la stagiun 2007/2008 (atun/enviern 2007) survegn il teater da Cuira ina contribuziun chantunala en l'autezza da 100'000 francs.

- SEXTEN CULTURA: A l'uniun SEXTEN CULTURA, Sexten (Italia), vegn concedida ina contribuziun unica da 10'000 francs per edir la publicaziun "Novas construcziuns en las Alps - premi d'architectura 2006".

- Almanacco Mesolcina-Calanca: L'ediziun dal "almanacco Mesolcina-Calanca 2008" vegn sustegnida cun ina contribuziun da 6'000 francs.

Projects da vias

La regenza ha approvà totalmain 2'029'000 francs per construir e per sanar il suandant traject da via:

- via naziunala A13: lavurs d'impressari vi dal sviament da Roveredo, tunnel San Fedele

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 06.12.2007